jkorsvik/nowiki_second_scrape_merged huggingface dataset:
Elisabeth Åsbrink

Elisabeth Katherine Åsbrink (født 29. april 1965 i Göteborg) er en svensk forfatter og journalist. Hun debuterte som forfatter med boken Smärtpunkten - Lars Norén, pjäsen Sju tre och morden i Malexander. Boken ble nominert til svenske Augustprisen i fagboksklassen 2009. 
I 2010 fikk hun Jarl Alfredius stipend for at hun «med stor nyfikenhet och känslighet gång på gång förmår skildra dagens samhällsfrågor».
Med boken Och i Wienerwald står träden kvar vant Åsbrink Augustprisen for beste fagbok i 2011. Boken har etter det fått flere internasjonale priser.
I 2012 debuterte hun som dramatiker med stykket RÄLS, basert på autentiske protokoller fra et møte sammankalt av Hermann Göring i 1938, samt intervjuer med barneflyktinger fra Nazityskland. Hun har senere skrevet stykket Pojken och Det Sjungande Trädet om familien Hjertén-Grünewald, samt Dr Alzheimer om hukommelse og glemsel.
13. juli 2010 var Åsbrink vert i det svenske radioprogrammet Sommar i P1. 


== Och i Wienerwald står träden kvar ==
I august 2011 kom hun med boken Och i Wienerwald står träden kvar - basert på 500 brev skrevet til en gutt som kom til Sverige i 1939 på flukt fra nazistene, sendt fra hans foreldre i Wien. Boken vakte stor oppmerksomhet på grunn av de nya opplysningene om at IKEA-gründeren Ingvar Kamprad hadde vært overvåket av Allmänna Säkerhetspolisen, som i 1943 opprettet en mappe på ham med overskriften «nazist», samt at Kamprad i et intervju med Åsbrink i 2010 viste seg lojal med den svenske fascistlederen Per Engdahl.Boken er oversatt til norsk, engelsk, tysk, hollandsk, polsk, dansk og estnisk. I 2011 fikk Åsbrink Augustprisen i fagboksklassen for Och i Wienerwald står träden kvar. I  2013 fikk hun Dansk-svensk kulturfonds kulturpris for den, og i 2014 Ryszard Kapuściński-priset för litterära reportage.


== Bibliografi ==


=== Utgivelser på svensk ===
Smärtpunkten: Lars Norén, pjäsen Sju tre och morden i Malexander (swe). Stockholm: Natur & Kultur. 2009. ISBN 978-91-27-11880-5. 
Bläck: tatueringar, hud, minnen (swe). Sammen med fotograf Björn Abelin. Stockholm: Natur & Kultur. 2010. ISBN 978-91-27-12937-5. 
Och i Wienerwald står träden kvar (swe). Stockholm: Natur & Kultur. 2011. ISBN 978-91-27-13087-6. 


=== Utgivelser på norsk ===
Og fremdeles står trærne i Wienerwald, Spartacus, Oslo 2012 ISBN 9788243007864
1947 Da vår verden ble til, Spartacus, Oslo, 2016 ISBN 9788243010031


== Referanser ==


== Eksterne lenker ==
www.elisabethasbrink.se
Forfatterpresentasjon hos Spartacus forlag
Intervju med Åsbrink i Vårt land
Intervju med Åsbrink i Brenner & bøkene 2016
Placencia

Placencia er ei bygd på kysten av distriktet Stann Creek i Belize. I 2010 hadde den om lag 750 innbyggere. Den ligger i den sørlige enden av ei lang og smal halvøy i Det karibiske hav. Stedet er et populært turistmål, og er ett av få steder i Belize som har sandstrender.
Placencia ble grunnlagt på 1600-tallet av engelske puritanere som opprinnelig kom fra Nova Scotia i Canada. Denne grupperinga forsvant under de mellomamerikanske uavhengighetskrigene i 1820-åra.
Placencia flyplass ligger omtrent halvannen kilometer nord for bygda, og krysser halvøya fra øst til vest.


== Eksterne lenker ==
Placencia.com
Placencia hos Lonely Planet
Filterboble

En filterboble er en effekt som kan oppstå ved at personer får filtrert og sortert bort informasjon på internett fordi de bruker nettsteder som tilbyr individuelt tilpasset innhold. Årsaken til at filterbobler kan oppstå er at algoritmene som lager søkeresultatlister og anbefalinger på nettsteder prøver å forutsi hva som utviklerne mener vil ha størst sjanse for å gjøre brukeren fornøyd. Dette gjøres ved å tilpasse innholdet på nettsidene til hva brukeren har besøkt før, hvilket kjønn eller hvilken aldersgruppe brukeren tilhører. Filterbobler kan føre til at personer blir eksponert for informasjon som bekrefter syn de allerede har. Eller det kan føre til at en ikke blir kjent med andre syn enn det de har fra før. 
Eksempler på årsaker til filterbobler kan være at søkemotorer tilpasser trefflista basert på hva brukeren har klikket på tidligere. 
Begrepet ble skapt av forfatteren Eli Pariser og gjort kjent gjennom boka The Filter Bubble. 


== Litteratur ==
Pariser, Eli The Filter Bubble: What the Internet Is Hiding from You, Penguin Press ISBN 978-1-59420-300-8


== Eksterne lenker ==
FilterboblesimulatorWall Street Journal Blue Feed, Red Feed - See Liberal Facebook and Conservative Facebook, Side by Side (filterboblesimulator fra USA)ForskningExploring the Filter Bubble: The Effect of Using Recommender Systems on Content DiversityNorske artiklerJan-Arve Overland og Ragna Marie Tørdal Vi lever i en filterboble
Marianne Hagelia Vi lever i en filterboble
Dubășari (distrikt)

Dubășari er ett av Moldovas 32 distrikter. Distriktets areal er 309 km². I 2012 hadde Dubășari 35 200 innbyggere og administrasjonssenteret ligger i kommunen Cocieri. Deler av distriktet er kontrollert av utbryterrepublikken Transnistria.


== Geografi ==

Distriktet ligger sentralt i landet og grenser til distriktene Orhei i nordvest, Criuleni i sørvest og det seperatister kontrollerte Dubăsari distriktet i øst.


== Kommuner ==
Distriktet består av 11 kommuner:


== Referanser ==
Market Street

Market Street kan vise til:

Market Street (Cambridge), England, Storbritannia
Market Street (Fremantle), Western Australia, Australia
Market Street (Georgetown), Penang, Malaysia
Market Street (Manchester), England, Storbritannia
Market Street (Melbourne), Victoria, Australia
Market Street (Oxford), England, Storbritannia
Market Street (Philadelphia), Pennsylvania, USA
Market Street (San Francisco), California, USA
Market Street (St. Louis), Missouri, USA
Market Street (Sydney), New South Wales, Australia
Sergiu Epureanu

Sergiu Epureanu (født 12. september 1976 i Tiraspol) er en moldovsk tidligere fotballspiller og nåværende fotballtrener. Epureanu spilte sist for Nistru Otaci i 2013, og er nå trener for Moldovas U15-lag.


== Karriere som landslagsspiller ==
Epureanu spilte 47 kamper og scoret tre mål for Moldovas herrelandslag i fotball fra 1996 til 2006.


== Referanser ==


== Eksterne lenker ==
(en) Sergiu Epureanu – FIFA 
(en) Sergiu Epureanu – UEFA 
(en) Sergiu Epureanu – Transfermarkt 
(en) Sergiu Epureanu – national-football-teams.com 
(en) Sergiu Epureanu – FootballDatabase.eu 
(en) Sergiu Epureanu – Soccerway 
(en) Sergiu Epureanu – EU-Football.info 
(tr) Sergiu Epureanu – Mackolik.com 
(en) Sergiu Epureanu – Tyrkias fotballforbund 
(en) Sergiu Epureanu – Ukrainas fotballforbund 
(en) Serghei Epureanu på eu-football.info
Morgan Jonsson

Morgan Jonsson (født 29. juli 1993 i Östersund) er en profesjonell ishockeyspiller som spiller som målvakt for Kongsvinger Knights sitt A-lag. Han kom til Kongsvinger Knights i 2015 fra Ringerike IHK.


== Spillerstatistikk ==
 Oppdatert 19. juni 2015:


== Referanser ==


== Eksterne lenker ==
(en) Morgan Jonsson – Eliteprospects.com
Iulian Erhan

Iulian Erhan (født 1. juli 1986 i Chișinău) er en moldovsk fotballspiller. Erhan, som er forsvarsspiller, spiller for Milsami Orhei i Divizia Naţională, samt for Moldovas herrelandslag i fotball.


== Referanser ==


== Eksterne lenker ==
(en) Iulian Erhan – FIFA 
(en) Iulian Erhan – UEFA 
(en) Iulian Erhan – Transfermarkt 
(en) Iulian Erhan – national-football-teams.com 
(en) Iulian Erhan – Soccerbase.com 
(en) Iulian Erhan – FootballDatabase.eu 
(en) Iulian Erhan – Soccerway 
(en) Iulian Erhan – EU-Football.info 
(en) Iulian Erhan – FBref 
(en) Iulian Erhan på eu-football.info
(en) Iulian Erhan på FootballDatabase.eu
Sandøy vindkraftverk

Sandøy vindkraftverk (Harøy vindkraftverk) befinner seg ved Stillingsholen på Harøya i Ålesund kommune i Møre og Romsdal.
Den første vindturbinen ble satt i drift den 10. desember 1999. Sandøy Vindkraft AS har ingen ansatte (per 2015), men driftes av morselskapet Sandøy Energi AS.Installert effekt er 3,75 MW fra 5 Vestas turbiner. Årsproduksjon er 10 GWh.


== Referanser ==


== Eksterne lenker ==
«NVE Atlas». Vindkraftverk – utbygd.  Norges vassdrags- og energidirektorat. Besøkt 2015-08-12
NVE vindkraftverk
Sandøy Energi AS
Meyermarken bydelshus

Meyermarken bydelshus er et kultur- og aktivitetshus for områdene rundt Ladegården i Bergen. Huset har adresse Ladegårdsgaten 65 og ligger i nordenden av Meyermarken, like syd for Sandviken. Bydelshuset benyttes ukentlig av flere kor og musikkorps i nærmiljøet, og buekorpset Mathismarkens Bataljon har lokaler med egen inngang i første etasje. 
Storsalen i husets andre etasje og arbeidsrommet i første leies dessuten ut til lokale arrangementer gjennom AktivBy i Bergen 


== Referanser ==
Arwi

Arwi (لسان الأروي lisān-ul-arwī or lisān al-arwi, «Arwi tungemålet»;  அரபு-தமிழ் arabu-tamil eller Arabo-Tamil) er Tamilsk skrevet med det arabiske alfabet. Det har typisk en omfattende leksikalsk påvirkning fra arabisk. Arwi ble brukt av den muslimske minoriteten i Tamil Nadu i India og Sri Lanka. Majoriteten i Madrasas underviser fortsatt i Arwi.


== Referanser ==
Jens Michelsen

Jens Michelsen (død 1633) var en norsk geistlig, som var sogneprest i Kviteseid (med Brunkeberg, Nissedal, Treungen og Vrådal) og prost i Øvre Telemark (også kalt Skattlandet) til sin død. Han er nevnt som prest i Kviteseid i 1622. Han levde i mai 1633, da han som prost overvar Sakarias Jonsson Skanckes valg til sogneprest i Seljord, men døde allerede kort tid etter.


== Referanser ==
Carin Hjulström

Carin Astrid Maria Hjulström Livh (født Hjulström 31. august 1963 i Vasa församling i Göteborg) er en svensk journalist, forfatter og programleder. 
Hun er oppvokst i Örgryte i Göteborg. Som 12-åring hadde hun hovedrollen i radioens julkalender Frida och farfar. På gymnaset gikk hun naturvitenskapelig linje. Etter foreldrenes skilsmisse bodde hun med sin bror Niklas Hjulström. Begge medvirket i gruppen Art som deltok i Rock-SM i 1982 - men ikke kom blant de tre fremste.
Carin Hjulström søkte både på journalistutdanning og legeutdanning, og kom inn på begge studiene. Hun valgte journalistikken og har blant annet arbeidet som reporter på Göteborgs-Tidningen og Aftonbladet. 1987-1989 var hun programleder på TV for musikkprogrammet Gig. Hun har etter det laget program som Fredagsexter , Melodifestivalen 1990, Mun över bord, Moder Svea, Hon & han i lag med Paolo Roberto, Carin med C, TV-huset samt Carin 21:30.
Hun har også arbeidet i produksjonsselskapet MTV som programutvikler, manusforfatter og informasjonssjef. Der utviklet hun ideen til dramaserien Sjätte dagen. Hun har også stått på scenen i forestillingen Fredag varje dag og sunget egne låter.
Carin Hjulström lanserte sin debutroman Finns inte på kartan på Bokmessa i Göteborg høsten 2009.
Hennes far er skuespilleren og regissøren Lennart Hjulström. Hennes bror er skuespilleren Niklas Hjulström. Hun var tidligere gift med radiomannen Stefan Livh. 


== Bibliografi ==
2009 – Finns inte på kartan (Forum bokförlag)
2010 – Hitta vilse (Forum)
2012 – Kajas resa (Forum)


== Filmografi ==
1975 Gyllene år


== Priser ==
2009 – Studieförbundet Vuxenskolans forfatterpris


== Referanser ==


== Eksterne lenker ==
(en) Carin Hjulström – kategori av bilder, video eller lyd på Commons
De tiltalte

De tiltalte (originaltittel The Accused) er en amerikansk dramafilm fra 1988, med Kelly McGillis og Jodie Foster i hovedrollene. Filmen er regissert av Jonathan Kaplan, og bygger på manuset skrevet av Tom Topor. 
De tiltalte handler om Fosters rollefigur Sarah Tobias som etter en krangel med samboeren ender opp på en bar og blir voldtatt under heiarop fra en gjeng unge menn. Dette er bare starten på Sarahs mareritt, og det som følger er en langvarig politietterforskning. Filmen skapte stor engasjement hos publikum da den ble utgitt, og underveis stilte den en rekke kritiske spørsmål om i hvilken grad kvinner må gjøres delansvarlige for overgrep som begås mot dem. Handlingen er løst basert på voldtekten mot Cheryl Araujo i 1983.
Filmen fikk god kritikk, spesielt for Fosters rolleskildring. The Washington Post kalte figuren like «skjør som en ballerina på en spilledåse», og skrev at «Foster skaper det ultimate offeret uten å bli en pyse, og blander verdighet med forsvarsløshet. De tiltalte må frifinnes for forseelsene sine, om ikke for sine gode intensjoner, for denne pulserende rolleskildringen». The New York Times mente «hun drar fordeler av en velskrevet rolle», og kalte rolleskildringen «fantastisk».Foster vant en rekke bransjepriser for rolletolkningen, blant annet Golden Globe (som hun delte med Sigourney Weaver og Shirley MacLaine) og Oscar for beste kvinnelige hovedrolle. Filmen ble den første filmen til å vinne prisen for beste kvinnelige hovedrolle uten å være nominert i noen annen kategori, siden Joanne Woodward vant for Evas tre ansikter i 1957. Siden har det samme hendt med Kathy Bates for Misery, Jessica Lange for Blue Sky, Charlize Theron for Monster og Julianne Moore for Still Alice.


== Medvirkende ==
Jodie Foster som Sarah Tobias
Kelly McGillis som Kathryn Murphy
Bernie Coulson som Kenneth Joyce
Leo Rossi som Cliff «Scorpion» Albrect
Ann Hearn som Sally Fraser
Carmen Argenziano som Paul Rudolph
Steve Antin som Bob Joiner
Tom O'Brien som Larry
Peter Van Norden som Paulsen
Terry David Mulligan som Duncan
Woody Brown som Danny
Scott Paulin som Ben Wainwright
Kim Kondrashoff som Kurt


== Referanser ==


== Eksterne lenker ==
(en) De tiltalte på Internet Movie Database 
(no) De tiltalte hos Filmfront 
(sv) De tiltalte i Svensk Filmdatabas 
(da) De tiltalte i Danmark Nationale Filminstitut 
(fr) De tiltalte på Allociné 
(nl) De tiltalte på MovieMeter 
(en) De tiltalte på AllMovie 
(en) De tiltalte på Turner Classic Movies 
(en) De tiltalte på Rotten Tomatoes 
(en) De tiltalte på Metacritic
Geir Atle Undheim

Geir Atle «Gatli» Undheim (født 28. desember 1973) er en norsk tidligere fotballspiller.
Undheim spilte i en årrekke for Bryne fotballklubb i 1. divisjon og Tippeligaen, men spilte også for Rosseland Ballklubb.


== Referanser ==


== Eksterne lenker ==
(en) Geir Atle Undheim – Transfermarkt 
(no) Geir Atle Undheim – Norges Fotballforbund 
(en) Geir Atle Undheim – FBref
Dark Season

Dark Season er en britisk science fiction-serie for ungdommer, som ble vist på kanalen BBC1 i november og desember 1991. Serien består av seks episoder; alle på cirka 25 minutter hver. Den handler om tre skoleelever som blir mistenksom når en mystisk mann deler ut gratis datamaskiner til alle elevene – uten grunn. Sammen finner de ut at datamaskinene er en del av planen hans om å herske over verden. Serien er spesielt kjent for å være en av de første dramaseriene som ble skrevet av manusforfatteren Russell T Davies, og for å være en av de første rollene til Kate Winslet.


== Referanser ==


== Eksterne lenker ==
(en) Dark Season på Internet Movie Database
Krigs-doktoren

Krigs-doktoren er en versjon av doktoren i den britiske TV-serien Doctor Who som opptrådte i episoden «The Day of the Doctor» i 2013. Denne episoden var en ekstra lang (76 minutter) jubileumsepisode i forbindelse med 50-årsjubileet for den første episoden. Rollen spilles av John Hurt.


== Krigs-doktorens rolle ==
BBC gav ut en mini-episoden i forkant av jubileet, kalt «The Night of the Doctor». Kronologisk fant denne sted mellom Paul McGanns åttende doktor og Ecclestons niende doktor. Episoden avslutter med at doktoren i McGanns skikkelse regenerere til en ung John Hurt (filmklipp av Hurt ble hentet fra TV-serien «Crime and Punishment», 1979). Krigs-doktoren nekter imidlertid å kalle seg doktor, slik at han ikke regnes som en del av nummer-rekkefølgen.I «The Day of the Doctor» opptrer han som en gammel mann, og antyder at det har gått mange år mellom hendelsene i mini-episoden og jubileumsepisoden. Episoden handler om beleiringen og undergangen til Gallifrey, hvor Krigs-doktoren til slutt blir stilt ovenfor det moralske dilemmaet å utslette dalekene sammen med Gallifrey, eller å redde hjemplaneten og derved la dalekene ødelegge resten av universet. Doktoren bryter seg inn i Gallifreys lager for ulovlige våpen og sjeler masseødeleggelsesvåpenet «Øyeblikket». Både den tiende (David Tennant) og ellevte doktoren (Matt Smith) møter ham i løpet av episoden, og hjelper ham med å finne en løsning.Krigs-doktoren dukker også opp i episoden «Listen» fra 2014-sesongen via klipp fra jubileumsepisoden. I denne episoden avsløres det at huset han tok med «Øyeblikket» til var låven på gården der han vokste opp.


== Følgesvenn ==
I motsetting til de andre doktorene blir Krigs-doktoren aldri vist med noen følgesvenn. Dommedagsvåpenet «Øyeblikkety har imidlertid en kunstig intelligens som er så avansert at den har utviklet selvbevissthet. I møte med Krigs-doktoren tar den formen til den niende og tiende doktorens følgesvenn Rose Tyler, spilt av Billie Piper. Rose følger ham gjennom hele episoden for å være sikker på at han forstår konsekvensene av å aktivere våpenet.


== Skuespiller ==
Produsenten Steven Moffat hadde originalt tenkt av historien om krigen om Gallifrey skille handle om den niende Doktoren (Christopher Eccleston), men Eccelston avslo. Rollen ble i stedet skrevet om til å være en tidligere og hittil ubeskrevet inkarnasjon doktoren og tilbudt John Hurt. Hurt var på dette tidspunktet 73 år, og var derved den eldste skuespilleren som har hatt rolles som Doctor Who.


== Referanser ==
Ostracodermer

Ostracodermer eller Panserrundmunner var pansret kjeveløse fisker som levde fra Kambrium til Devon. De spiste alger og plankton sammenmed trilobittene. De døde ut i Sen devon masseutryddelsen og etterlot seg ingen etterkommere. Noen ostracodermer utviklet seg til pigghaier, kjevemunner, strålefinnefisker og kjøttfinnefisker som skulle utvikle seg til de første tetrapoder, amfibiene som panserpaddene og moderne amfibier. Sammen med fiskene, amfibier, krypdyr, fugler og pattedyr er ostracodermene forfedrene til alle virveldyr selv om de var også virveldyr og ryggstrengdyr. Fossiler av dem er funnet i hele verden.
Torberg Torbergsen

Torberg Torbergsen (født 31. mars 1937 i Alta, død 6. august 2015 i Tromsø) var en norsk overlege ved nevrologisk avdeling ved Universitetssykehuset Nord-Norge i Tromsø og professor i nevrologi ved Universitetet i Tromsø. Han var født i Alta og vokste opp på Sortland i Vesterålen.
Torbergsen var en av Norges mest fremtredende fagpersoner innen nevrologi og klinisk nevrofysiologi. Han ble cand.med. ved Universitetet i Oslo i 1963, spesialist i nevrologi i 1974 og i klinisk nevrofysiologi i 1989. Mens han arbeidet på Ullevål sykehus i Oslo i 1974 beskrev han et sykdomsbilde som da var ukjent og som var kjennetegnet av stadig ufrivillige muskelaktiviteter. Senere er dette referert til som Torbergsen’s disease (Torbergsens sykdom) eller rippling muscle disease.
Han var overlege ved nevrofysiologisk avdeling ved UNN Tromsø fra 1983 og ledet fra 1990 en egen seksjon for klinisk nevrofysiologi ved samme avdeling. Han ble dr.med. i 1991 og var fra 1995 også professor i nevrologi ved Universitetet i Tromsø. Hans kompetanse var avgjørende for etableringen av Nevromuskulært kompetansesenter i Tromsø i 1994 som er et nasjonalt kompetansesenter for personer med medfødte nevromuskulære sykdommer


== Kilder ==
Intervju i Tidsskrift for Den norske legeforening nr. 1 - 2013
Nekrolog i Aftenposten 12. august 2015
Malmö Konsthall

Malmö Konsthall er et utstillingssted for moderne og samtidig kunst, sentralt beliggende i Malmö, Sverige. Kunsthallen ble åpnet i 1975 og trekker ca. 200 000 besøkere årlig.


== Bygningen ==

Bygningen, som er tegnet av Klas Anshelm, har et utstillingsareal på 2000 m² og utmerker seg med sitt lyse og fleksible interiør.  Den fikk Kasper Salin-prisen i 1974.
I 1994 ble kunsthallen restaurert og utvidet med lokaler i nabohuset, et eldre teglsteinshus som kalles Hantverkshuset.Malmö Konsthall har også en restaurant og en bokhandel i tilknytning til utstillingslokalene.


== Referanser ==


== Eksterne lenker ==
Offisielt nettsted 
(en) Malmö konsthall – kategori av bilder, video eller lyd på Commons
Yakup Kılıç

Yakup Kılıç (født 13. juli 1986) er en tyrkisk amatørbokser. Han representerte landet sitt under Sommer-OL 2008 i Beijing, der han tok bronse i fjærvekt.


== Referanser ==


== Eksterne lenker ==
(en) Yakup Kılıç – Olympedia 
(en) Yakup Kılıç – Sports-Reference (OL-resultater – arkivert)
Şahin İmranov

Şahin İmranov (født 23. september 1980) er en aserbajdsjansk amatørbokser. Han representerte landet sitt under Sommer-OL 2008 i Beijing, der han tok bronse i fjærvekt.


== Referanser ==


== Eksterne lenker ==
(en) Şahin İmranov – Olympedia 
(en) Şahin İmranov – Sports-Reference (OL-resultater – arkivert)
Kim Jung-joo

Kim Jung-joo (født 11. november 1981) er en sørkoreansk amatørbokser. Han representerte landet sitt under Sommer-OL 2008 i Beijing, der han tok bronse i weltervekt. Han tok også bronse i samme øvelse under Sommer-OL 2004.


== Referanser ==


== Eksterne lenker ==
(en) Kim Jung-joo – Olympedia 
(en) Kim Jung-joo – Sports-Reference (OL-resultater – arkivert) 
(en) Kim Jung-joo – databaseOlympics.com (arkivert)
Stupid Lovesong

Stupid Lovesong er en sang som ble spilt inn og gitt ut på singel med Suite 16 i 2014.
Celebrate the Weekend

Celebrate the Weekend er en sang som ble spilt inn og gitt ut på singel med Suite 16 i 2015.
To Be With You

«To Be With You» er en sang som ble skrevet Eric Martin og David Grahame. Den ble utgitt av Martins band Mr. Big på albumet Lean Into It samt på singel i 1991. Det er bandets største hit.Suite 16 ga ut en cover i 2015.


== Referanser ==
7 Days

«7 Days» (originalt «Seven Days») er en sang som ble spilt inn og gitt ut på singel med det norske boybandet Suite 16 i 2015.


== Referanser ==
I Don’t Think So

I Don't Think So er en sang som ble spilt inn og gitt ut på singel med Suite 16 i 2015.
Darren Sutherland

Darren Sutherland (født 18. april 1982, død 14. september 2009) var en irsk amatørbokser. Han representerte landet sitt under Sommer-OL 2008 i Beijing, der han tok bronse i mellomvekt. Han døde i 2009.


== Referanser ==


== Eksterne lenker ==
(en) Darren Sutherland – Olympedia 
(en) Darren Sutherland – Sports-Reference (OL-resultater – arkivert) 
(en) Darren Sutherland – BoxRec
Tony Jeffries

Tony Jeffries (født 2. mars 1985) er en britisk tidligere amatørbokser. Han representerte landet sitt under Sommer-OL 2008 i Beijing, der han tok bronse i lett tungvekt.


== Referanser ==


== Eksterne lenker ==
(en) Tony Jeffries – Olympedia 
(en) Tony Jeffries – Sports-Reference (OL-resultater – arkivert) 
(en) Tony Jeffries – Storbritannias olympiske komité 
(en) Tony Jeffries – BoxRec
Multandistriktet

Multandistriktet (urdu: ضِلع مُلتان) er et distrikt i Punjab-provinsen i Pakistan. Under folketellingen i 1998 hadde det en befolkning på 3 116 851 (1,315 millioner eller 42,2 % i urbane områder). Dets hovedstad er byen Multan. Distriktet har et areal på 3 721 km².
Kathleen Quinlan

Kathleen Quinlan (født 19. november 1954 i Pasadena California) er en amerikansk film- og fjernsynskuespiller. Hun begynte sin karriere med American Graffiti. Hun har også medvirket i mange filmer på TV på 1990- og 2000-tallet.


== Referanser ==


== Eksterne lenker ==
(en) Kathleen Quinlan på Internet Movie Database 
(sv) Kathleen Quinlan i Svensk Filmdatabas 
(da) Kathleen Quinlan på Filmdatabasen 
(da) Kathleen Quinlan på Scope 
(fr) Kathleen Quinlan på Allociné 
(en) Kathleen Quinlan på AllMovie 
(en) Kathleen Quinlan hos The Movie Database 
(en) Kathleen Quinlan hos Internet Broadway Database
Hatranalfabetet

Hatranalfabetet er skriften som ble brukt til å skrive arameisk i Hatra, en dialekt som ble talt fra omkring 97-98 f.Kr. til 240 e.Kr. i dagens Irak. Mange inskripsjoner i denne skriften kan bli funnet i Hatra, en gammel by i det nordlige Irak som ble bygd under Selevkideriket og brukt under det etterfølgende Partia og endelig ødelagt av Sasanideriket. Mange av de samtidige ruinene ble ødelagt av Den islamske staten Irak og Levanten tidlig i 2015.
Unicode 8.0 har støtte for skriften.